【分分制勝】初出倒灶喘鳴症所累?原來另有原因
2024年04月04日 16:08
東網電視
更多新聞短片
「綠族豐收」最近安排拍跳,過終點後拋甩廐侶。
呂健威在近期的沙田日賽,一係不贏,一贏就2W或中三元,攻勢猛烈,雖然今期田戰出馬不多,但質新兵「綠族豐收」及「紅錢到」均實力相當,仍保持起孖機會。
第5場三班1200米,「綠族豐收」上次在港初出,即被捧成4倍熱門,可惜鞍上人布文發揮平平,沿途游走外疊蝕位,末段騎落亦欠狠勁,最終只得第7名,賽後更被驗出患有「喘鳴症」。其實,此駒於2月2日在從化勝出試閘,賽後亦出現喘鳴情況,暫時仍未需要接受手術,估計有關情況輕微,初出之所以失準,或可歸咎於走位問題。
「綠族豐收」拚後一星期,已經重新進行快試,走勢亦佳,反映不存在健康毛病。埋門再與「包裝天將」拍跳,沿欄走來相當活躍,論態續有進展。今次再爭田草1200米,改抽內檔,只要順利找到遮擋,應可展現最強威力,作出反擊。
■明治朗